## Rješenje o određivanju područja stalnog međunarodnog cestovnog graničnog prijelaza Macelj - I. kategorije

### NN 31/2013 (13.3.2013.), Rješenje o određivanju područja stalnog međunarodnog cestovnog graničnog prijelaza Macelj - I. kategorije

POLICIJSKA UPRAVA KRAPINSKO-ZAGORSKA

544

Na temelju članka 15. stavka 2. Zakona o nadzoru državne granice (»Narodne novine« broj: 173/03.; 141/06.; 8/07.; 40/07.; 146/08. i 130/11.), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj: 150/04), Policijska uprava krapinsko-zagorska donosi

RJEŠENJE

O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA MACELJ – I. KATEGORIJE

Članak 1.

Područje stalnog međunarodnog cestovnog graničnog prijelaza Macelj – I. kategorije nalazi se na završetku autoceste A2. Dužina graničnog prijelaza iznosi 762 m i proteže se od državne granice s Republikom Slovenijom do početka prometne trake na autocesti A2, za izlaz Trakošćan, dok najveća širina graničnog prijelaza iznosi 210 m.

Članak 2.

Ukupna površina stalnoga međunarodnoga cestovnoga graničnoga prijelaza Macelj – I. kategorije iznosi 67 026 m².

Članak 3.

Područje stalnoga međunarodnoga cestovnoga graničnoga prijelaza I. kategorije Macelj obuhvaća ograđeni prostor s lijeve i desne strane autoceste A2 kojeg čine središnji dio te ulazni i izlazni plato teretnih vozila, a obuhvaća katastarske čestice brojeva: 3507/140., 3507/141., 3507/142., 3507/143., 3507/154., 3507/155., 3507/182., 3507/186., 3507/189., 3507/190., 3507/191., 3507/192., 3507/193., 3507/194., 3507/195., 3507/229., 3840/1., 3840/5., 3840/7., 3842/1., 3842/3., 3850/1., 3850/2., 3851/3., 3851/4., 3851/5., 3851/6., 3851/7., 3851/10., 3851/11., 3851/12., 3851/13., 3851/14., 3851/15., 3852., 3853/1., 3853/2., 3853/3., 3853/4., 3853/5., 3853/6., 3853/7., 3853/8., 3853/9., 3853/10., 3853/11., 3853/12., 3853/13., 3853/14., 3853/15., 3853/16., 3854., 3855., 3856., 3857/1., 3857/2., 3857/3., 3857/4., 3857/5., 3858., 3859/1., 3859/2., 3859/3., 3859/4., 3859/5., 3860/1., 3860/2., 3860/3., 3860/5., 3861., 3862., 3863/1., 3863/2., 3864/1., 3864/2., 3864/3., 3864/4., 3865/1., 3865/2., 3866/1., 3866/2., 3867., 3870., 3876/1., 3876/2., 3876/3., 3868., 3869., 3871., 3872., 3874/1., 3874/2., 3875., 4092/1., 4092/2., 4093/1., 4093/2., 4093/3., 5048/1. i 5048/2., k.o. Đurmanec.

Središnji dio graničnog prijelaza čini prostor za obavljanje granične kontrole za putnički promet koji se sastoji od 5 ulaznih i 5 izlaznih prometnih traka, te 10 kontrolnih kućica za obavljanje granične i carinske kontrole s pripadajućim elektrificiranim rampama. Navedeni prostor natkriven je nadstrešnicom 39,9×68,4 metara. Desno gledano u pravcu Republike Hrvatske nalazi se jarbol sa zastavom Republike Hrvatske i čvrsti objekt koji koriste službenici carine i policije. U produžetku nalazi se i drugi čvrsti objekt koji koriste službenici Hrvatskog autokluba, Hrvatske pošte i službenici trgovačkog društva — mjenjačnice te zasebni kontejner sa sanitarnim čvorom. U produžetku prometnih traka, s lijeve i desne strane nalaze se ukupno 5 parkirališnih prostora za osobne automobile s ukupno 75 parkirnih mjesta.

Ulazni plato teretnih vozila nalazi se s desne strane graničnog prijelaza gledanu u pravcu Republike Hrvatske i čine ga dvije prometne trake za promet teretnih vozila, parkirališni prostora sa 68 parkirnih mjesta za teretna vozila, odvojeni parkirališni prostor s 4 parkirna mjesta za teretna vozila koje prevoze eksplozivne tvari, kontejnerski objekti kojima se koriste službenici carine, Granične veterinarske inspekcije, Granične sanitarne inspekcije, službenici međunarodnog otpremništva, službenici trgovačkog društva — mjenjačnice, 6 kontrolnih kućica za obavljanje granične i carinske kontrole s pripadajućim rampama, 6 kontejnera koje koriste službenici carine i službenici za održavanje graničnog prijelaza te 2 kontejnera sa sanitarnim čvorom. Kontrolne kućice za obavljanja granične i carinske kontrole natkrivene su s 3 nadstrešnice dimenzija 11×11 metara, 25,7×40,4 metara i 11×14 metara.

Izlazni plato teretnih vozila nalazi se s lijeve strane graničnog prijelaza gledanu u pravcu Republike Hrvatske i čine ga 3 prometne trake za promet teretnih vozila, parkirališni prostora s 56 parkirnih mjesta za teretna vozila, 5 kontrolnih kućica za obavljanje granične i carinske kontrole te zasebni kontejner sa sanitarnim čvorom. Kontrolne kućice za obavljanja granične i carinske kontrole natkrivene su s 2 nadstrešnice dimenzija 23,3×25,7 metara i 11×11 metara.

Članak 4.

Stupanjem na snagu ovog rješenja prestaje važiti Pravilnik o određivanju područja stalnog međunarodnog cestovnog graničnog prijelaza I. kategorije Macelj (»Narodne novine« broj: 35/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-17-13/1-718/2-13-2012

Zabok, 18. listopada 2012.

Načelnik
Jakob Bukvić, struč. spec. crim., v. r.

31 13.03.2013 Rješenje o određivanju područja stalnog međunarodnog cestovnog graničnog prijelaza Macelj - I. kategorije

31 13.03.2013 Rješenje o određivanju područja stalnog međunarodnog cestovnog graničnog prijelaza Macelj - I. kategorije

Rješenje, NN 31/2013-544